Aita mind. Aita.
Keegi tahtis issile tere hommikust öelda.
Ta ei leppinud eitava vastusega. - Täpselt nagu ta ema.
Nägid jälle halba und?
Jah. Seekord tegin abieluettepaneku ja sa keeldusid.
Tõeline luupainaja.
Sul on viimasel ajal palju halbu unenägusid, H.
Ja nüüd olen üleval.
On aeg tähistada.
Inglismaal teeme seda märtsis, aga sa oled jänki, seega...
Ilusat Ameerika emadepäeva.
Pula, kas sa olid sellega seotud?
Hoopis Guy aitas kõik valmis seada, kui juba magasid.
Siin on tavaks anda naisele emadussõrmus, kui ta on andnud sulle
lapse.
Kas te pole juba abielus?
Head emadepäeva.
Aitäh.
Parim kingitus üldse.
Tere.
Väike džässmuusika? Archie armastab džässi. - Olen kuulnud, jah.
Ma armastan sind.
Kõik on hästi. See on Ameerika muusika.
Jah. - Vabandage, te kõrgeausus.
Sir Briggs? Pühapäeval siin?
Mis viga?
Mul on väga kahju, te kõrgeausus.
Kuninglik beebi lahkub haiglast
Millal see lõppeb?
Selle postitanud ajakirjanik on BBCst vallandatud, aga...
Buckinghami palee ei reageeri.
Kui sealt ei reageerita, tahan ühisavaldust Kensingtoni paleega.
Printsid William ja Harry seisavad ühiselt rassismi vastu.
Te venna esindajad tembeldasid selle juba jaburuseks
ja arvavad, et seda tuleks eirata. Nad arvavad, et see hääbub.
Rünnati meie poega. - See on vihakõne.
See tõestab meie pidevat juttu.
Archie vajab kaitset.
Nagu mu isa teisedki lapselapsed. Rohkemgi.
Seda tänu sapile, mida nad pressil pritsida lasevad.
Palee eelistab, et jääksite kombekohaselt neutraalseks.
Arvasin, et oli kombeks peret toetada, kui seda rünnatakse.
On hakatud märkama, et teie suhted vennaga pole korras.
Prints William, kas olete vennapoega näinud?
Ootame nendega kohtumist, kui olukord on maha vaibunud.
Kui uut beebit külastate, rahuneb rahvas maha.
Uskumatu, et nad panid ta nimeks Archie.
See pole kuninglik nimi.
Ma ei tea enam, mida talle öelda.
Teie tulevased alamad näevad end teie pere osana.
Kui te Harryga suhteid ei silu,
saavad kuulujutud vaenust hoogu juurde ja rahvas muutub rahutuks.
Tulevane kuningas ei saa seda lubada.
Hästi, kuid ma ei võta prints George'i ja lapsi kaasa.
Hästi, lähete Cambridge'i krahvinnaga.
Teavitame pressi.
Sir, peate venna perele austust avaldama
või nad Austraaliasse saatma.
Kui vaid nii saaks.
Meggie Megawatt oli Austraalias suur täht.
Talle võibolla meeldikski teisel pool maailma elada.
Aitab. Õhus on niigi palju vimma, Victoria, ära tekita seda juurde.
Sir.
Heldeke, ta on nii armas.
Kui tore tegelane. - Ta on imeline, Meghan.
Tänan kingituste ja siiatuleku eest.
Muidugi, väike asi. - Plaanisimegi Windsorit külastada.
Kus lapsed on? Nad ei taha onupojaga kohtuda?
Kõik on nohus. - Neil on tennis.
Meg, tahaksin lastetuba näha. - Muidugi.
Värsket õhku?
Magad piisavalt? - Ei.
Uskumatu, et lapsi meist eemal hoiad. - Ütlesin ju, et neil on tennis.
Tulevane kuningas, peab oskama hästi servida.
Hea torge. See on eelis.
Kuule, ma tean, et meil on olnud mõningaid erimeelsusi,
aga peame vähemalt üheskoos pressi rassismi vastu võitlema.
See on kontrolli alt väljas. Olen kolm korda Briti pressi palunud.
Kord poisssõbra, kord abikaasa ja nüüd isana. Sellest polnud kasu.
72 parlamendiliiget kirjutasid kirja, kus nõustusid, et Megi rünnati
iganenud koloniaalse suhtumisega.
Sa pead tegema minuga koos avalduse
et avalikult rassism hukka mõista.
Hakka tulevase kuningana kohutava kiusamise vastu.
Kiusamine on karm sõna.
Mind kujutatakse pressis kui kurikaela.
Tundub, et paleest ei taha keegi seda peatada.
Ma võiksin ju ise ennast kaitsta.
Ma mõistan su pettumust ja ka minust on kuulujutte.
Aga me ise valisime sellise elu.
Kui püüaksin iga kord... - Tunnen, et mind vaigistatakse.
Ma tean. Ameeriklasena hindad üle kõige
vabadust ja individualismi.
Siin väärtustame üle kõige väärikust.
Kas minust poleks väärikas end kaitsta?
Noh...
Mõtle kordki kellelegi peale iseenda.
Nad peavad nii palju probleeme ületama.
Nad kannavad oma õlul sajandite taaka.
Nagu me kõik.
Issand. Viimast korda. Ma olen nõus, et pere mitmekesisus on hea.
Sest see on su mainele hea.
Suletud uste taga kuulen muret me laste tumeda nahavärvi üle.
See polnud mure vaid uudishimu.
Tee silmad lahti.
Isa jätab kuningana printsessi ja printsi tiitli vaid sinu lastele.
Arvasin, et sa ei taha lapsi nii kasvatada.
Mu lapsed saaksid nende tiitlitega suurema politsei kaitse.
Sellest ma hoolingi.
Rassistlikud surmaähvardused on liiast.
Probleeme ei tekita nahavärv vaid kultuur.
Meg on ameeriklane.
Ta ei saa aru, et käitub kuulsuse mitte kuningapere liikmena.
Ta ei saa aru, miks firma võib valetada,
et kaitsta teisi pereliikmeid, aga kõik vaikivad, kui teda rünnatakse.
Aitab sellest. - Keegi su töötajatest vihkab millegi pärast Megi.
H on viimasel ajal palju luupainajaid näinud.
Ta ei ütle, millest need on. - Kensingtonist lahkumine ei aidanud?
Maal on ju tore.
Ma tõesti tahan, et see õnnestuks, Catherine.
Sa ju tead, mida öeldakse.
Nagu sea selga sadul.
Ma ahmin siin õhku.
Tead, varsti tuleb Trooping the Colouri tseremoonia.
Võiksime... Võime koos paraadile sõita.
Lahtises tõllas, et kõik näeksid. - See oleks imeline.
Jah.
Kui kannan sama kübarat nagu su pulmaski,
siis Will ei märka, aga mõni ajakirjanik taipab mu poolehoidu.
Ei teadnudki, et kübar võib nii väljendusrikas olla.
Peaksime ka riietusi koordineerima.
Riietusest hoolimata ründab press mind igal juhul kaalutõusu pärast.
Traditsioon sai alguse 1748. aastal.
Tänasel patriootlikul päeval leiab aset oluline kuninglik sündmus.
Tuld!
Kõik on hoolikalt kavandatud näitamaks majesteedi sõjaväe jõudu.
Täna on kõik silmad Sussexi hertsoginnal Meghanil
kes on esimest korda mitme kuu jooksul avalikul üritusel.
Teda on süüdistatud emaduspuhkuse kasutamises pressi eest varjumiseks.
Kuid täna ei saa keegi peitu pugeda.
On kõik korras?
Vaadake, kes jõudis.
Kas see on sama naine, kes kandis jõululõunal rassistlikku prossi?
Kohtume hiljem.
Isa. - Mida?
Kas ta on täna rõdul? - Jah, noh... Jah.
Ta muidugi tundis, et prossi asi oli kohutav fopaa.
Mida ma teha saan? Ta on sugulane ja emale meeldib olla andestav.
Ma püüan samuti andestav olla.
Jah. Aitäh, mu kallis.
Muidugi Andrew. Mida ta jälle teeb?
Peame vaid rõdul kümme minutit lehvitama,
siis lähme koju, paneme teksad jalga ja kallistame Archiet.
Ma tean. Ma saan aru.
Soovin, et rinnad ei lekiks. - Kas sa võtsid käsipumba kaasa?
Jah, otsin tualeti üles.
Vicky, mu kallis.
Näed täna väga stiilne välja.
Tead ju, et mulle meeldib Trooping. See on nii patriootlik. - Jah.
On küll tõesti.
Suurepärane võimalus näidata kahe maja vahelist harmooniat.
Oled kindel, et sa ei lase Williamil Harry kõrval seista?
Jah, vägagi kindel.
Victoria, sa tead sama hästi kui mina,
et kogu Britannia taipab, et printsid on sõjajalal,
Kui nad seisavad rõdu vastaskülgedel.
Täpselt. Käitusime pulmas väga kenasti.
Lehvitasime lippu ja nüüd näitab William, et tulevane kuningas
ei semutse Meghani ja Hazardi kihutajatega.
Taevake.
Kahju, et ma seda ei lindistanud, et Daily Mailile saata.
Nad ei avaldaks seda, kallis.
Nad tahavad vaid minu kõlakaid.
Sellest rääkides on Megi alahuul viimasel ajal palju värisenud
ja tema nahk...
See on nii õhuke. Kutsusime teda algul volframiks.
Tugev kui teras.
Ma pole enam nii kindel.
Võibolla tal ongi rasedusjärgne depressioon.
Vaeseke.
Ma ei teadnudki, et tase võib nii madalale langeda.
Kallis Meghan, küll sind on tore näha.
Kõike arvesse võttes oled väga särav.
Ka teid on tore näha, leedi Twysden-Smythe,
leedi Hunt.
Ma mõtlen sulle lakkamatult.
Kui press avalikustas su kirja isale. Püha Jumal.
Pidasin oma peredraamat skandaalseks.
Kas see on tõsi, nägus blond ajakirjanik saadeti Mehhikosse
seda välja flirtima?
Tunneksin end kohutavalt, kui midagi nii isiklikku avalikuks tuleks.
Vaeseke.
Te kõrgeausus.
Tundute väsinud. - Märk, et sain hiljuti isaks.
Pigem märk nõrgast abikaasast. - Kuidas palun?
Me riik on seda varemgi näinud.
Diana ja sinu isaga.
Nõrga printsi ületab tähelepanumaias naine
kes ei austa sajanditepikkusi traditsioone
ja seab monarhia ohtu.
Need, kes ajaloost ei õpi, jäävadki seda kordama.
Teie kõrgeausus. Markle'i häbiplekk. Issand.
Mis viga? Kõik korras?
Palun järgi täna 100% protokolli.
Olgu. On seda üldse vaja öelda?
Viimati... - Siis kui endale autoukse avasin?
Või kui ma ei tahtnud valgeid sukkpükse kanda?
Palun pea lihtsalt tähtsuse järjekorda meeles.
Ma luban, et ei seisa kunagi su vanaema ette.
Ega su isa, ta naise, su venna või tulevase kuninganna Catherine'i ette.
Pea meeles, et press kasutab telefotoläätsi ja huultelt lugejaid.
Ma pole loll.
Kui olen liiga kange või tõsine, arvatakse, et olen õnnetu
või emaks olemine on mulle liiast
või meil on abielus probleeme.
Seega parem naerata. - Jah.
Palun.
Lihtsalt ole täna kuninglik robot.
Aga mu ülejäänud elu?
Kuninganna on tagasi kodus Buckinghami palees.
Ta naudib tseremooniat kõigi pilkude all rõdult.
Vaatepilt on kaunis.
Mitte praegu.
Pööra ringi. Pööra kohe ringi.
Viis kuud varem
Kallis.
Ma ütlesin, et näed imeline välja.
Kas oled valmis?
On kõik korras? - Ei ole. Ma vist ei suuda.
Sa ei pea Royal Albert Halli tulema.
Pean ikka. Pean küll. - Ei pea, kallis. Sa vajad puhkust.
Sa ei saa aru.
Kui jään praegu üksi, siis ma ei tea, mida ma teha võin.
Vabanda, et täna rõdul sinu peale nähvasin.
Ma tean, et teed kõike mu kaitsmiseks.
Pöörasin peaaegu kuningannale selja. - Pöördusid, et abikaasaga rääkida.
Näen juba pealkirju.
"Pruun Ameerika lahutatud naine
solvab hümni ajal kuninganna Elizabethi."
Vähemalt teadis ta seekord sõnu.
Ma ei saa sind kaotada.
Ma sind ka mitte.
Lepime milleski kokku.
Ärme lase välismaailmal seda rikkuda.
Ma tahaksin seda lubada, aga...
Briti press ei lõpeta su kiusamist.
Ega Archie kiusamist.
Vahel tunnen end nii jõuetuna. - Sa ei saa kõike kontrollida, Harry.
Sellest ma luupainajaid näengi.
Ma näen, kuidas sind sõna otseses mõttes surnuks jälitatakse.
Ma ei suuda seda takistada.
Ma ei talu mõtet, et mu poeg kasvab kõmupiltnike eest põgenedes.
Ma ei taha, et see väike poiss näeks, kuidas ema iga päev nutab.
Noh...
Erinevalt su emast pole mina selles üksi.
Su ema oli vaevu 20aastane, kui ta Williamit ootas.
Ma olen peaaegu 40.
Ma tunnen ennast.
Mul on nüüd vahendid hakkama saamiseks. Eks ole?
Jah.
2019. aasta juuni
Tahad näha, mida ma Vogue'ile teen?
Peegel? - Jah.
Panen esikaanele peegli.
et lugeja näeks end
nende tugevate naiste keskel.
Samuti oleks ta Vogue'i kaanel.
Lahe ju?
Kõik need naised muudavad ajalugu.
Just nagu sina
Lilleke? - Tere, ema.
Ma tean, mida sa teed.
Mida? - Olgu siis.
Lähme lõunale või kohvitama. Tee paus. Sa uputad end töösse.
See oleks suurepärane, aga mu rahakott võeti ära.
Mul pole ka võtmeid ega passi. Kuidas ma kuhugi minema peaks?
Võid neilt autot paluda.
Nende sõnul ei tohiks ma väljas käia, sest figureerin liialt meedias.
Kui kuhugi lähen, on see üleriigiline sündmus ja kõik pilgud on minul,
mis on väidetavalt ainuke, millest ma hoolin.
Sa pole mitu nädalat kuskil käinud.
Jah.
Minust kirjutatakse uudiseid ka siis, kui ma kuskil ei käi.
Kao mu treilerist välja või saad nuga, Kate.
Oh sa kui loominguline.
Olen vihane mustanahaline naine. - Peame suurendama püüdlusi võidelda
väiklase ja väära kujutluspildiga nagu see.
Kuid õli valab veelgi tulle
teie osalus Briti Vogue'i toimetuses.
Kuidas see lekkis? Toimetaja pole isegi töötajatele öelnud.
Ma ei tea, kust see lekkis, aga press kirjutab arvamuslugusid,
mis nimetavad seda eriti eputavaks.
Otsustasin meelega mitte kaanel olla. See on ju eputamisele vastupidine.
Lisaks on lekkinud ka üksikasjad
Frogmore'i renoveerimiskuludest.
Kolm miljonit.
Willi ja Kate'i Kensingtoni korterid maksid maksumaksjatele 5 miljonit.
Jah, kuid William... - Saab kuningaks.
Tema on kivi kuningas ja mina olen sitasitikas.
Ma ei ütleks, et sitasitikas on ebaoluline, sir.
Tegelikult on ta kuningliku loo jaoks ülioluline.
Kui olite poisikesed, polnud William mingi pühak. Mis jutud siis käisid?
Harry narkohäbi. - Williamit ei mainitudki.
Kui saadi teada, siis kaitsti Willi
ja kiideti isa kui mures vanemat.
Jah. Kuningliku pressi tegelik ülesanne
on kaitsta kuningapere liikmeid range pärimisjärjekorra alusel.
Peame leidma viisi sellest mööda pääsemiseks.
Sotsiaalmeediaga saaksime seda vältida.
Me ei saa kuninglikku pressi lihtsalt minema soovida.
Vanapoiste võrk on äärmiselt tugev.
Võibolla pean tugevdama uut tüdrukute võrku.
Halloo. On kõik korras? - Jah, kõik on hästi.
Ma lihtsalt helistasin, et tere öelda.
See on sinust kena. Muide, palju õnne sünnipäevaks.
Suur tänu
ja aitäh, et postitasid oma sotsmeediasse meist nii toreda pildi.
Kahju, et meil pole uuemaid perepilte.
Ei. Viimasel ajal on see laste ja kõige tõttu keerulisem.
Rääkimata leketest, mis üha toimuvad.
Heldeke, ma tean. Nii kahju.
Kuninglikul pressil
on vist väga palju spetsiifilist infot. Kas pole?
Kas tead, kust nad infot saavad?
Ma vist ei saa aru, mida sa öelda püüad?
Oh, ei midagi.
On selge, et keegi ihub mu peale hammast, aga ma ei tea miks.
Kasutan sõnumites liialt emoji' sid?
Ärritasin sellega kedagi. - See oli kultuuriline fopaa,
aga mitte ületamatu
Kuid...
Sa kuulutad avalikult oma kavatsust muutusi kaasa tuua
ja teed seda kollase neoonvärviga.
Oled äärmiselt tark naine, aga Vogue'i kaas oli ju provokatiivne.
Seal on isegi roppusega luuletus. See pole naerunägu sõnumis.
Ma lihtsalt... -See on täis poliitilist alateksti.
Sa ju tead, et kuningapere on poliitika osas neutraalne.
Meie töö on mitte paati kõigutada ja kõik rahulikuna hoida.
Me ju Williga tahame samuti muutusi.
Meil on läinud kümme aastat, et luua põhi nende muutuste ellu viimiseks.
Sa oled olnud siin ainult aasta.
Osa minust imetleb sind, sest ristad paleega mõõku,
aga teine osa minust väriseb...
Palee võidab alati, Meg.
Ma luban sulle. Palee võidab alati.
"Ülbe, valgete vastane, vastakas"
"ja täiesti idiootne."
"Meghani Vogue näitab, et ta on silmakirjalik."
Püüdsin just vastupidist saavutada.
Töötasid selle projekti kallal kuid ja kriitikaga on raske leppida.
Ma arvasin, et headus paistab läbi.
Nad ütlevad, et kaanel pidanuks olema rohkem valgeid naisi.
Oleksin pidanud ka rohkem mehi lisama,
et kõigi vastu õiglane olla.
See probleem on tuhandeid aastaid vana
ja sa tahad, et see üleöö muutuks. Lihtsalt hinga.
Sul on õigus, emme. Muidugi.
Siin on alati külm. Ma ei mõtle ainult ilma vaid ka inimesi.
Enda haletsemine ei aita, lilleke. -Aga igatsen oma sõpru.
Igatsen California päikesepaistet ja oma ema.
Ma olen nii üksi
ja igatsen iseendaks olemist.
Ma ei kuulu enam kuhugi.
Kuulud sinna, kus on see laps ja sinu abikaasa.
Nad armastavad sind.
Aitäh, ema. Pean minema. Räägime hiljem.
Head aega.
Oi Archie.
Kas olen rääkinud, mida su nimi tähendab?
Vapper, ehe ja julge.
Selliseks sa saadki.
Juba oledki.
Ma armastan sind. - Ma armastan sind ka.
Aafrika ringreis mõjub meile hästi.
Jõuaks see juba kätte.
Aafrika ringreis 2019. aasta septembris
Aafrikas armusin sinusse lõplikult.
Teeme seda uuesti.
Kas kolime siia?
Firma rõõmustaks, kui meid Inglismaal poleks.
Kas tead, et sulle abikaasaks olemine... - Mu kangelaseks olemine.
...teeb mind tõeliselt õnnelikuks.
See läheb suurepäraselt. Rahvas on õnnejoovastuses
Archie esimesest ametlikust avalikust kohtumisest.
"Peapiiskop kohtub Archiega". - Täiuslik.
Väga tubli, Archie.
Paraku
on ikka nurinat, et ajalooline sündmus
leidis aset võõral pinnal
ja teine osapool polnud britt. - Asi on ta nahavärvis.
Soovitan sellesse väitesse suhtuda väärilise põlgusega.
Hästi, meid ootab väga tihe nädal.
Tahan, et te kõik puhkaksite.
"Need fotod on teile ja te vennale."
"Armastust ja rõõmu peapiiskop Tutult."
Ta tahab, et te ära lepiks.
Praegu Williga ära leppimine tundub võimatum kui iial varem.
Emale ei meeldiks meid tülitsemas näha.
Ta mõistaks sinu ja minu olukorda kõige paremini.
Angola miiniväli
Täna kõndis prints Harry Aafrika ringreisil ema jälgedes.
Ta mälestas printsess Diana ajaloolist külaskäiku 1997. aastal,
millest sai alguse ta kampaania maamiinidest vabanemiseks
22 aastat tagasi.
Proua, miks te olete nii poliitiline? Mida te selle trikiga üritate?
Püüan vaid maailmas head teha. Mis selles halba?
Oli tõeline au täna ema jälgedes käia.
Kaotasin ta 22 aasta eest.
Kuid kannan ta mälestust endaga ja ta pärand elab edasi.
Aitäh. - Harry, kuidas sa Williamiga läbi saad?
Kas oled temaga Aafrikasse tulekust saati rääkinud?
Aitab. - Kas plaanid välismaale kolida?
Näiteks Aafrikasse, mis pagendaks Sussexid.
Ma ütlesin, et aitab
Kas sa jääd Londonisse? Kas kuninganna pagendab su? - Sõida.
Kiiremini.
Siin õpetame noortele naistele enesekaitset ja enesekindlust.
Asume Lõuna-Aafrika suurimate mõrvade hulgaga alal.
Aitäh. - Aitäh.
Õiglus
Naiste ja tüdrukute õigused on mulle südamelähedane teema.
Ma tean, et kui naistele anda vägi,
siis õilmitseb kogu kogukond.
Lisaks isiklikumal toonil.
Ütlen vaid, et kuigi olen siin koos abikaasaga
ja esindan kuningaperet,
siis teadke, et enda jaoks
olen siin ema, abikaasa, naise,
mustanahalise naise ja teie õena.
Olen siin koos teiega ja teie jaoks.
Oled superstaar.
Keegi teine ei suudaks muuta kändu maailma võimsaimaks poodiumiks.
Ma ei tundnud end superstaarina.
Ma kartsin.
Täna ütlesin esimest korda pärast abiellumist avalikult,
et olen muu nahavärviga naine.
Ma kartsin.
Ma ei peaks kartma ega kõhklema,
et seda öelda.
Ma ei saa isegi tingimusteta siiras olla.
Ütlesin seda vaid isiklikust küljest ja mitte kuningapere liikmena.
Olen mitu nädalat sellele mõelnud.
Ma ei teadnud, kas suudan selle välja öelda.
Me peame firmast lahkuma.
Mida?
Ei, peame sellele lahenduse leidma.
Me juba püüdsime. Kas ei püüdnud?
Ei, ma ei saa paluda, et sa pere hülgaks.
Ma ei hülgaks peret vaid firma.
Aga monarhia on ju pere. - Maffia samuti.
Jään alati oma venna vennaks ja isa pojaks.
Ma ei tahtnud kunagi kuningapere liige olla ja ma pole selline.
See on mürgine nõiaring.
Mu pere lugu kordub üha uuesti.
Ma pean ringist välja murdma.
Me peame enda lugu ise rääkima.
Kuidas seda teha?
Nad kaebavad pressi kohtusse?
Mis jääb neile arusaamatuks pressi
ja firma koostöös monarhia heaks?
Pingutan, et kuninglik press teaks, et Sussexid tegutsevad omapäi.
Mis Harry avalduses kirjas oli?
"Paarina usume meediavabadusse ja objektiivsesse tõe edastamisse."
"Peame meediat demokraatia nurgakiviks"
"ja vajame vastutustundlikku meediat."
"Paraku on mu naisest saanud uusim ohver"
"Briti tabloididele."
Ohver, vaene mina.
Ta oleks justkui tagasi armees ja naine on major Meghan.
Mida nad järgmiseks teevad?
Tom pole kuninglikus taskus. Ta saab aru.
Ta on tõeline härrasmees.
Me oleme ausad ja räägime enda eest.
Otse.
Võibolla räägiksite veidi, kuidas viimane aasta on möödunud.
See oli...
Raske.
Ma ei arvanudki, et see on lihtne,
aga arvasin, et see on õiglane.
Pressis on juttu lõhest teie ja venna vahel.
Kui palju sellest on tõsi?
Pere on alati suure pinge all ja ikka tuleb asju ette
Kuid oleme vennad ja jääme alati vendadeks.
Kuid praegu oleme kindlasti eri radadel.
Kui paljud on küsinud, kuidas mul läheb?
See on...
See on väga tõsine asi, mida läbi elada.
Kulisside taga.
Nüüd tuleb keskenduda siirusele
ja sellele, kes me oleme.
Peame seisma oma uskumuste eest.
Ma ei lase end kiusata, et hakata... Et...
Et mängida mängu, mis tappis mu ema.
Ta tunded tunduvad mulle väga ehedad.
Muidugi on need ehedad. Sellepärast see nii mõjus ongi.
Just nagu su ema intervjuu BBC'le.
Teda manipuleeriti.
Ma ei suuda ikkagi uskuda, et ema seda kõike ütles.
Ta rääkis kogu maailmale Camillast ja tülidest isaga.
Rääkis isegi afäärist Hewittiga. Ma usaldasin teda.
Ta viis meid ratsutama, näitas talle ja samal ajal oli tal mu emaga...
Jah. - Ja kuidas ma teada sain?
Nägin seda ülejäänud maailmaga telekast.
Olin 13aastane. - Ma tean.
Tundsin sulle siis esimest korda kaasa.
See oli ammu enne me kohtumist.
Kas see oli tõesti nii valus?
Mu majaülem Etonis.
Ta lasi mul oma kabinetis üksi vaadata.
Nutsin silmad peast. - Jah.
Ma tean seda.
Kas nägid seda?
Jah. - Ema tegi sarnaseid asju, kui valmistus firmast lahkuma.
Lahusolek mõjub kõigile hästi, aga see peab toimuma palee tingimustel.
Nad ei saa lahkuda kogu hiilgusega ja ühegi kohustuseta.
Mina jään vastutama.
Mitte minu silma all. - Noh.
Kuulsin just, et Sussexi klann teeb pausi.
Kuus nädalat. Väidetavalt vajavad puhkust.
Las ma arvan. Barbadosel.
Kanadas. - See on vähemalt Rahvaste Ühenduses.
Lisaks loovad nad uue isikliku veebilehe.
Seda hallatakse eraldi.
Nimeks on Sussex Royal.
Kõlab nagu hotell, aga see on täielikult
väljaspool palee haldusala. Nad kontrollivad seda ise.
Sellepärast pakkusingi, et kuningana
annaksin ainult sinu lastele printsi ja printsessi tiitli.
Sa pole ju kuningas. Mida ma siis seni teen?
Kasutame n-ö tühistamiskultuuri.
Me ei saa tühistada teadlikku meest ja ta feministlikku naist.
Nojah. Firma võib tühistada nende kuningliku staatuse
ja takistada brand' i vargust.
Te kõrgeausused, teie loal
lasen kustutada kuninglikult veebilehelt kõik vihjed nende kohta.
See saadaks selge sõnumi neile ja maailmale
kujundlikult ja otseselt, et firma on nad välja heitnud.
Vabandage otsekohesust, aga see hõlmab ka kuninglikku rahakotti.
Nad peavad teadma, mis on kaalul, William.
Mõlemat ei saa.
Kui lahkud firmast, lahkud perest.
Vancouveri saar 2019. aasta september
Mu isa... Ta on tavapärasest veelgi eemalehoidvam.
Kas selgitasid, et vajame veidi puhkust? - Muidugi.
Ütlesin, et vajame hingetõmbepausi ja aega end koguda.
Ma ütlesin ka, et me tahame loobuda maksumaksa rahadest,
et press ei käituks nagu oleksime kõigile võlgu.
Mida ta selle peale ütles?
Me ei peaks ootama, et keegi me küllusliku eluviisi eest tasub.
Kui rääkisin me teenimisplaanidest, tõmbus ta endasse.
Ütles, et ei taha sellest rääkida.
Raske kujutleda, et briti mees nii ütleks.
Tere päevast, Leonard.
Kuidas palees läheb? Oleme nii kaugel. - Noh...
Sussex Royali veebileht oli firmale viimane piir.
Arvati, et hakkate brandi pealt teenima
ilma hinda maksmata.
Ja hind on vaikimine.
Leonard, kas saad rääkida kellegagi masinavärgist?
Palu veidikest kaastunnet.
Ei. - Kuule, Vicky. Teame üksteist juba aastaid.
Teame mõlemad, et tasakaalu on keeruline saavutada. Palun.
Harry ja Meghan pole kollid, kellega hirmutada, vaid inimesed.
Lisan veel, et nad alles said lapse.
Nad peavad korraks eemalduma. Muud polegi.
Samal ajal promovad Sussex Royalit ja müüvad, kes teab mida.
Kuningliku brand' i alt millegi müümine pole ebatavaline.
Oled hiljuti Buckinghami palee suveniiripoes käinud?
Prints Charles müüb mahedat suppi, kuninganna džinni.
Lapselaps Peter müüb Hiina televisioonis piima.
Ta sai noomida ja see ei kordu.
Asi on selles, et nimetus kuninglik või Royal ei kuulu kellelegi.
Royal Flushi välikäimlaid tead?
Miks ei või prints Harry kasutada Sussex Royalit,
et head tahet ja väärikust levitada?
Erinevalt peldikust on Harry ka päriselt kuninglik.
Ta peaks hakkama vastavalt käituma.
Räägime parem asja tuumast.
Kui tegu on populaarsusvõistlusega, siis võidame meie.
Sussexid on pärast Dianat kõige armastatumad. - Kontrolli andmeid.
Cambridge'id on alati Instas ees. - Karvakese võrra.
Kõik tänu su bottidele. - Sa isegi ei tea, mis need on.
Sina selgelt tead, aga ma ei mõista tõesti üht.
Miks sa sellele nii vastu oled?
Su tiim peaks rõõmustama, kui mõneks ajaks diivadest vabanete.
Sa ei mõista üldse meie seisukohta.
Tahtsime, et Sussexid õigesti rolli täidaks.
Me ei tahtnud neist loobuda. - Nad paluvad vaid vaba aega.
Kuninglikud kohustused pole osalise ajaga töö kohvikus.
See on eluaegne pühendumine. Kohustused ja väärikus ennekõike.
Mida prints Andrew tegi?
Tiirane Andy.
Mida sa kohustustest ja väärikusest rääkisidki?
Andrew tegi mida?
Teismeliste tüdrukutega.
Vähemalt ühe kindlaga. Väidetavalt.
Press ja avalikkus reageerisid tormiliselt.
See mees õigustas tõesti oma nurjatut mainet.
Kuuldavasti tahab FBI temaga rääkida.
Peame tõesti esimesel võimalusel tagasi astuma.
Jah, aga palee palus temal kuninglikest kohustustest loobuda.
Olgu. Mis siis?
Nad kardavad, et arvatakse, et lahkute Andrew skandaali pärast.
See ei tekita soovi jääda. - Seega
palutakse teil jääda.
Me peame jääma, sest onu häbistas firmat? - Just nii.
Palee nõuab selge sõnaga,
et loobuksite teadmata ajaks tagasiastumise plaanidest.
Ei. 2020. aasta saabudes lahkume paleest.
Jäädavalt. Ütle neile.
See on juba kuu aja pärast. -Sir.
Kui võin, siis see on meile kasulik.
Kuidas?
Sussexite lahkumine on täiuslik ja kõmuline kõrvalepõige
teistelt lugudelt.
Algul solvab Meghan kuningannat,
kui keeldub jõuludel perega aega veetmast. Ennekuulmatu.
Ja nüüd.
Ta võtab monarhilt võimaluse armsa beebi Archiega aega veeta.
See on ju häbiväärne.
Siis avaldame pressis positiivseid lugusid teie perest
ja täiuslikke jõulufotosid.
Avaldame jõulude ajal ju alati lastest pilte.
Jah, aga sel aastal on teisiti ja väga eriline.
Kas olete prints George'ile kuningaks saamisest rääkinud?
Ei, veel mitte.
See ei tee kooliaastat lihtsaks.
Ei saa igavesti viivitada.
Teatage, et George kuulis oma saatusest
ja avaldage ametlikud pärijate fotod.
Kuninganna ja kolm pärijat Buckinghami palee troonisaalis.
Olgu teada, kes on tegelik kuningapere.
Jõulud tõelise kuningaperega
2019. aasta detsember
Rõõmsaid, häid ja lõbusaid.
Vist ongi käes. Filtrit pole vajagi.
Imeline.
See on pere jõulupilt. H, tule vaata.
H?
Jõululoo keskmes on lapse sünd.
Kallis, on kõik korras?
Kuninganna igaaastane jõulutervitus.
Ta isegi ei maini meid.
Laual pole meie pilti. Archiet pole.
See on esmakordne.
Kõik selles kaadris on tahtlik.
Palee saadab sõnumi.
Nad näitavad, et me ei kuulu enam perre.
Ma ütlesin, et lahkun firmast. masinavärgist.
Aga mind lükati välja ja kaotasin vanaema.
Pean temaga esimesel võimalusel isiklikult kohtuma.
Läheme vist tagasi Inglismaale.
Tere tulemast koju, te kõrgeausus.
Te kõrgeausus.
Korraldasime erilise süvapuhastuse.
Räägitakse peatsest pandeemiast. Kas suudate uskuda?
Sellepärast me Archiet ei võtnudki. - Kas saan vanaemaga kokku?
Tahame võimalikult ruttu Archie juurde naasta.
Kuninganna inimesed on kohtumise taas edasi lükanud.
Mida? - Palee sõnul
saab kuninganna kohtuda...
23 päeva pärast.
See on väga pikk aeg. - Jah.
Me britid oskame nii kaua teeselda, et pole probleemi,
kuni see lõpuks kaob.
See õnnestub vahel. - See probleem ei kao.
Üks hetk.
Mida? Mis on? - Mis juhtus?
Firma nõutud kirjalik lahkumiskava
lekitati äsja tabloididele.
Kurat. - Kui palju nad teavad?
Piisavalt, et sammuke ees olla.
Ma ei lase sel juhtuda.
Teeme enne loo eskaleerumist avalduse.
Võime Sussex Royali lehel kohe avalduse teha
ja täieliku avalduse avaldada.
Kogu austuse juures. Kuninganna pole veel nõusolekut andnud.
Nad ei saa öelda, et me ei üritanud. Nad sundisid meid.
Räägin isaga. Helista talle, Leonard. - Jah, Sir.
Peame kohe Instasse postitama.
Harry helistab Charlesile. - Läheb lahti.
Nii on kõige parem. - Ma loodan küll, sir.
Garanteerin, et pärast seda pole te maailm enam sama.
Isa, tahtsin lihtsalt öelda, et avalikustame oma plaani.
Peame pressist ette jõudma.
Kas sa läksid hulluks? Millal? - Kümne minuti pärast.
Sa pole ometi tõsine. Kümneminutiline hoiatus?
Räägin juba mitu kuud ja sa ainult venitad.
Keegi lekitas asja pressile.
Jumal teab, mida nad plaanivad, ja kui ma päris aus olen...
Olen kogu elu firmast lahkuda tahtnud.
Aga sa ei kuulanud mind, nagu sa ei kuulanud ka ema.
Harry, kuidas sa julged? -Tead?
Ka Meghanil oli sarnaseid hetki, kui ta oli Archiega rase.
Seda firma teebki.
Harry, jäta see jama.
Seda ma teengi. Ma takistan neid meid hävitamast nagu teisi.
Niisiis jah. Saad kümneminutilise hoiatuse.
Enam pole tagasiteed.
Täna toimub kuninglik lahkumine. - Seismiline muutus palees.
Nad eemalduvad ja plaanivad tagasi astuda.
Megxit. - Nad tahavad oma reeglite järgi elada.
Dramaatiline. - Üllatus.
Nad tegidki seda.
Mu linnukesed tabloididest.
Halloo?
Ma tean. Oleme šokis.
Ei, meil polnud aimugi, et nad plaanivad lahkuda.
Prints Charles sai 10 minutit enne teada
Harry tormakus saab tast alati võitu.
Sel on kindlasti tagajärjed. Nad solvasid kuningannat.
Ei, see on tõsi. Tema majesteet kuninganna ei teadnud midagi.
Häbiväärne. Täiesti häbiväärne.
Oleme hämmingus nende tänamatusest pärast palee pingutusi.
Jah, tema majesteet teeb peagi avalduse.
Saime just teate, et palee tegi avalduse,
mille järgi ei osanud nad seda üldse oodata.
Šokeerivalt oli isegi kuninganna teadmatuses.
Olen tahtnud juba nädalaid kohtuda, aga ei pääsenud jutule.
Asi pole vaid tabloidides.
Suured lood New York Timesis ja Londoni Timesis.
Miski pole hea. Kõik hulluvad sotsiaalmeedias.
Teid kutsutakse hellitatud jõmpsikateks.
Teemaviide Megxit.
Nüüd olen mina nurjatu kelm.
Megxit. Nagu see oleks sinu eesmärk.
Nagu kuri nõid rööviks nende printsi, kes ei suuda ise mõelda.
Tead, kuidas mind kihludes kutsuti? Pantvangiks.
Aitäh, et ütlesid.
Palun ütle midagi head, Leonard. - Kuninganna kutsub kõik kokku.
Kohtumine on 13. jaanuaril ja räägitakse kriisist.
Nojah. Vähemalt kohtume isiklikult.
Niinimetatud Sandringhami kohtumisel
soovib tema majesteet enne perega lõunastada.
Osaleb vaid pere. Teie ja te vend koos vanaemaga.
Ei.
Ütle talle ei.
Anna kõigile teada, et mina keeldusin.
Las kõik mõistavad, et mu vend polnud lojaalne.
Väga hea, te kõrgeausus. - Vaata, et Meghan kõnelustel ei osaleks.
Pole vaja, et ta kellegi eest kõneleks.
Kas ta üldse mõistab, et ta ainult mängis advokaati?
Olen veetnud kogu elu
selle riigi ja Rahvaste Ühenduse rahva usaldust võites.
Kinnitasin neile, et nad võivad monarhialt alati loota
stabiilsust, neutraalsust
ja ühtsust ebakindlatel aegadel.
Sina Harry, oled ebakindlust ainult kasvatanud.
Peame järjekordset kriisi taluma.
Tulin lepitust paluma
ja tegema, mis vaja, et edasi liikuda, te majesteet.
Kuid üks asi, kui võin.
On äärmiselt oluline, et kõik siin teaksid,
et soov tagasi astuda, tuli minult.
Meghan ei tahtnud seda.
Ta tahtis väga sellesse perre kuuluda
ja te kõrgeausust esindada.
Ma usun sind.
Te olete vennad.
Lootsin, et jääte lähedasteks.
Kuid vana muster on võimas.
Minu isa ja tema vennaga oli sama lugu.
Minu ja mu õega samuti.
Ja siis Andrew...
Niisiis...
William, ma küsin sinult.
Mis on sinu roll kõiges selles?
Teie majesteet, ma ei panustanud venna mõtlematusse käitumisse.
Kas pingutasid, et venna pruuti peres
ja firmas omaks võtta?
Andsime keerulises olukorras endast parima.
Ja ütle palun, miks sa keeldusid
mu kutsest perelõunale enne tänast kohtumist.
Noh... Tahtsin, et kõik jääks asiseks.
Monarhia on ohus.
Seda ma mõtlengi, kullake. Monarhia on ohus.
Me kaotasime hea võimaluse.
Sa said küll olukorraga hästi hakkama.
Noh, ema, ma... Noh...
On selge, et me ei jõua täna kokkuleppeni.
Ma püüan tagada, et press
ja rahvas mõistaks, et oleme enamat kui äri.
Me oleme perekond.
Ennekõike pere ja siis järgnevad ärikõnelused.
Me leiame lahenduse.
Mõne päevaga ja mitte nädalatega.
Riik väärib kiiret lahendust.
Ja ausalt öeldes mina ka.
Ma loodan, et andestate mulle
kui kasutan seda võimalust, et jagada teiega
oma tulevikuplaane,
mis on nüüd muutunud.
Kui me Meghaniga abiellusime, olime elevil ja lootusrikkad.
Olime siin, et teenida.
Neil põhjustel olen väga kurb, et asi jõudis nii kaugele.
Järgnevatel kuudel otsin sobivamat viisi
tähendusrikka avaliku rolli leidmiseks.
Loodetavasti kaasneb sellega privaatsem elu.
Me loodame parimat.
Ma loodan, et annate mulle
aega ja ruumi, millest on mul viimastel aastatel puudu olnud.
Aitäh, et andsite mulle julgust järgmise sammu astumiseks.
Mida sa Rahvaste Ühenduse teenistusel kannad?
Ma pole veel otsustanud. Miks?
Tahan olla kindel, et sa seekord salaja Meghaniga kokku ei lepi
ega midagi tema pulmast ei kanna, et toetust näidata.
Ma ei teadnud, et oled nii moeteadlik, kallis.
Uuri välja, mis värvi ta kannab ja pane selle vastand.
Olgu siis. Ma saan aru.
See on nende viimane sündmus kuningapere liikmetena ja tahad...
Ma ei taha Põhja-Ameerikasse rivaalitsevat monarhiat.
Nad pole kuninglikud. - Olgu.
Olgu, ma saan aru.
Institutsioon variseb vanaema surmaga kokku.
Meghan võib hakata teletäheks või midagi.
Ja minust saab mees, kes hävitas sajanditevanuse institutsiooni.
Ma arvan, et osa su tähtsusest säilib siiski.
Vabandust.
Palun muidugi vabandust.
Ma armastan sind
Oled võimatus olukorras.
Olen privilegeeritud olukorras.
Ja täidan uhkusega kohust.
See pole lihtne. - Ei.
Edaspidi võime avalikkuse ees hellitavamad olla.
Rahvale meeldib see, mida Meg tegi.
Ta silitas käega Harry selga.
Kas nii?
Võid rahvast kallistada. - Olgu siis.
Võid jah. Ja...
Anna intervjuusid.
Võime YouTube'i kanali alustada.
Inimesed tahavad olla meile lähedal.
Nii nagu nad olid mu emale.
Tahan ta pärandit kaitsta.
Muudame selle enda oma osaks.
Rahvaste Ühenduse päev 9. märts 2020
Tema majesteet ehk Rahvaste Ühenduse pea
juhib täna usuülest teenistust viiel mandril.
Tänane teema on ühine tulevik.
Palee eile avaldatud Rahvaste Ühenduse kõnes
loodab kuninganna et ühenduse rahvaid innustab meie ühisosa
ja see viib meid kindlalt edasi.
Tema majesteeti inspireeris meie ülemaailmse pere
riikide ja rahvaste mitmekesisus.
Muidugi vaatab kogu riik ja tegelikult kogu maailm täna
kuidas printsid William ja Harry on viimast korda koos avalikkuse ees,
enne kui Sussexid kuninglikest kohustustest vabastatakse.
Kuidas sa end tunned? - Olen kurb.
Uhke. Segaduses.
Tuleviku üle elevil.
Olen sinusse armunud rohkem kui kunagi varem.
Ja mu viimase päeva puhul kuningapere liikmena
midagi vähem muinasjutulist ja pigem... - Superkangelaslikku?
Keep? - Keep.
Ja lasin rätsepal su ülikonna vooderdada
täpselt samasuguse rohelisega.
Kui tuul pintsakuhõlma kergitab
näevad kõik, et sobime kokku.
Istume hästi.
Mida? Brittidele meeldivad sõnamängud.
Sul veab, et mulle meeldivad britid. Vähemalt see siin.
Sisse.
Tema meeldib ka.
Kuidas palun, teie kõrgeausus?
Teda huvitab, kas tuled meiega Põhja-Ameerikasse.
Arvan, et naasen Downing Streetile.
Saan öelda vaid aitäh.
Kõige eest.
Head aega.
Kahju, et sa enam meie tiimis pole.
Tuleb välja, et oled ainus, keda ma nutma ei ajanud.
Seda ei suutnud isegi Bambi ema surm.
Teie teenimine oli suur au.
Ma kallistaksin, aga... - Koroona.
Seda krooni ei taha keegi.
Tõsi ta on.
Viimane päev, sir.
Kas olete valmis? - Valmis.
Olen juba ammu valmis.
Pärast Rahvaste Ühenduse vastuvõttu viib auto teid mõlemaid
koos tema majesteediga teenistusele
Westminster Abbeysse.
Õnn kaasa.
Vahid, valvel seis!
52 vahti on täna punastes vormides valvel.
Nad hoiavad Rahvaste Ühenduse lippe, kui liidrid saabuvad.
Daamid ja härrad, seitsme minuti pärast viivad autod teid kirikusse.
Pärast kavalehtede saamist liikuge palun väljapääsude suunas.
Tänan kõige eest, see oli tõeline au.
Mis viga?
Meid ei mainita rongkäigus.
Viimasel päeval?
Me viimasel korral kuningliku pere ja palee esindajatena.
William tõrjub meid välja, et istuksime nagu tavapublik.
Ainult tema ja Catherine kõnnivad koos kuningannaga rongkäigus.
Kuule.
Mis pagan see veel on?
Seda sa tahtsidki.
Miks sa pahandad?
Mis sai lihtsalt Harryst?
Autod jõuavad nelja minuti pärast, te kõrgeausused.
Mis mulje jääb, kui ainus muu nahavärviga pereliige
ei osale rongkäigus kui enamik Rahvaste Ühenduse riike on Aafrikas?
Rääkimata Barbadosest, Jamaicast... - Te loobusite oma kohustustest
ja ülejäänud täidavad neid.
Oleksid pidanud kohe mu nõu kuulda võtma.
William, ütle lihtsalt otse välja, mida sa tunned.
Ütle seda mulle otse näkku.
Ütle välja.
Valju häälega.
Oled segaja.
Sellepärast Harry sind tahtiski.
Mitte sellepärast, et olen ilus?
Põhjus minu ja Harry erimeelsusteks sinuga seoses
on see, et nägin selgelt, et sa tahtsid ja lausa vajasid
süsteemi lammutamist.
Ma ei väida, et ma ei mõista põhjust. Mõistan küll.
Ma sündisin seda süsteemi kaitsma.
Seda ma teengi.
Ta püüdis meid kõiki kaitsta.
Ühe naise eest. - Üks minut, te kõrgeausused.
Olete Westminster Abbeys lugematuid kordi kõrvuti kõndinud.
Muidugi. - Ma tean...
Ma tean, et täna on raske päev.
Kuid see ei ületa Westminster Abbeys sel päeval ema järel kõndimist.
Saite sellest üle.
Üheskoos.
Kuidas saaks teda paremini austada,
kui näidates, et erimeelsustest hoolimata olete ikka koos?
Külg külje kõrval.
Kavad on trükitud. Neid on 2000.
Sa võid reegleid muuta.
Saad ühel päeval kuningaks.
Te ei kõnni kuninglikus rongkäigus.
Kuid meie ka mitte.
Jääme Catherine'iga sellest täna välja ja istute lastega meie taga.
Sobib.
Me kinnitame, et igal inimesel
on ainulaadne väärtus ja väärikus.
Kinnitame oma austust looduse vastu.
Me oleme Maa vardjad ja hoolitseme selle iga osa
nagu terviku eest.
Me kinnitame oma usku, et kõik väärivad õiglust
ja rahvastevahelist rahu.
Oleme üheskoos sõpruses ja suguluses.
Mitmekesisuses ja ühtsuses.
Ülemaailmse rahvaste pere liikmetena.
Me ehitame jagatud pärandile.
Vancouveri saar 2020. aasta märtsi lõpp
Vaata Archie tantsu.
H, tule kähku. Archie tantsib.
Tantsime hiljem, kullake.
Vanaema loeb sulle juttu.
Kanada ametnikud ütlesid mulle,
et me kaitseks ei kulutata enam ressursse.
Isa lõpetas täielikult mu rahalise toetamise.
Aga sina ja Archie sündisite märklaudadena?
Sinul polegi valikut?
Nad arvavad, et tegin valiku abielludes.
Aga see oli möödapääsmatu.
Ma ei suuda oma isa uskuda.
Ta teab, mida tähendab, kui firma armastatut heaks ei kiida.
Ta ei vasta mu kõnedele.
Nad tahavad, et ma teaksin,
mis tunne on väljas vihma käes olla.
Mind saadetakse pagendusse.
Nad teevad kõik, mis võimalik, et monarhiat kaitsta.
Me peame tegema kõik, et oma peret kaitsta.
Peame ruttu midagi välja mõtlema.
Pandeemia levib nii kiiresti.
Rahvusvahelised piirid suletakse peagi.
Me ei saa siis enam lahkuda.
Tänu Daily Maili paparatsole, kes sind ja Archiet pildistas
teavad kõik, kus me oleme.
Ma tean, et sa muretsed.
Mul on kahju, et su pere nii kohutavalt käitub.
See on mullegi tuttav.
Aga oleme teineteisele toeks
ja mul on plaan.
Tyler Perry residents Beverly Hillsis
Mulle meeldib Ameerika aadelkond.
Kõik on ise oma õnne sepad. Kui Kaua Tyler meil siin olla laseb?
Kuni enda koha leiame.
Oprah ütles, et peaksime tema kanti otsima.
Otsime endale päris kodu.
See kõlab hästi.
Kas tunneksid end tõesti Californias koduselt?
Siin on kõik väga erinev.
Eks vääna mu kätt.
Montecito Californias 2020. aasta juuni
Mida sa arvad? Kas võiksime siin õnnelikud olla?
Väga ilus. Suur.
Eks meile kulub lisaruum ära.
Kas sa... - Ma olen rase.
Oli suur au, kui mind paluti oma alma materisse kõnet pidama.
Kuid ausalt öeldes kartsin, kuidas seda tõlgendatakse ja analüüsitakse.
Siis mõistsin, et ainus vale asi on vaikida.
Räägin täna oma toetusest Black Lives Matter liikumisele.
ja olen kindel ühes.
Teie järgmine põlvkond juhib armastusega.
Te juhite kaastundega.
Kasutate oma häält tugevamalt, kui see oli varem võimalik.
Kas ta lõputu eneseväljendus ei lakka kunagi?
Algul rääkis ta koolialguse kõnes Black Lives Matterist
ja nüüd see. - Seda kõike on veidi liiast.
"Küsime teistelt, kuidas neil läheb."
Sama ütles ta selles intervjuus. Kas polnud?
"Keegi ei küsi, kuidas mul läheb."
"Me võime olla eri arvamusel ja üksteisest kaugel,
aga oleme rohkem seotud kui kunagi varem."
Me pole enam seotud.
Jumal tänatud. - "Lapse kaotus tõi kaasa pea talumatu leina."
"Seda kogetakse palju, aga sellest räägitakse vähe."
"Hoolimata valu levikust, jääb see tabuteemaks."
"Alusetu häbi"
"kinnistab üksi leinamise nõiaringi."
Jah, Meghan kuulutab taas kõvemini kui kunagi varem.
Ta on selline eputis. - See on üks vaatenurk.
Miks? Miks ta peab iga kord oma tundeid nagu tiibu lehvitama
iga kord, kui ta vankuma lööb.
Mõned meist hoiavad selliseid asju heal põhjusel salajas.
See on nurisünnitus. Ta saab ju veel lapsi.
Kuuldavasti on ta uuesti rase. Sünnitab suvel.
Palun väga vabandust, ma lihtsalt...
Teie kõrgeausus.
Hale.
Noh, seal läks hea sõdur.
Niisiis.
Mida teha selle pagana Oprah' intervjuuga, mida ta plaanib?
Noh?
Tere, lilleke. - Tere.
Mida sa teed? - Asju.
Jajah, asju.
Olgu, tule nüüd. Asjad võivad oodata.
Teeme midagi toredat. Väljas värske õhu käes.
Viime poisid randa?
Ma sõidan.
Nad püüavad Oprah' intervjuud takistada.
Mida?
Nad on vastu, sest arvavad, et intervjuu on halvim valik.
Lasku käia.
Peame inimestele oma tõde rääkima. - Loodan, et firma kuulab lõpuks.
Hoolimata sellest, ei saa nad meile enam midagi teha.
Nad on meilt võtnud kõik, mida võtta annab.
Me ei saa neilt mingit toetust.
Kas tead, mida see tähendab?
Oleme täiesti vabad.
Sa murdsid nõiaringist välja.
Oprah' intervjuu 2121. aasta veebruaris
See kuulus mu emale.
Äkki tahad seda kanda.
Hästi. Oleks imeline, kui saaksite võtteplatsile tulla.
Oprah jõuab kohe.
Meghan, alustame sinust. - Olen valmis.
Nagu öeldakse...
Valgustagu põletatavad sillad teed meie ees.
Su ema oleks su üle väga uhke.
Mind ei toetatud üldse.
Mulle öeldi, et olen omapäi.
Kensingtoni palee 1991. a
Mul polnud aimugi, mis mind ootab.
Diana salaintervjuud Andrew Mortoniga
Mind heideti vette ja keegi ei aidanud mind üldse.
Mind kritiseeriti, aga ei kiidetud kunagi.
Ma lihtsalt ei tahtnud enam elus olla.
See oli väga ehe,
hirmutav ja pidev mõte.
Ma viskusin trepist alla.
Läksin personaliosakonna juurde.
Kuid nad...
Nad ei aidanud mind.
Nad ütlesid, et see näitaks monarhiat halvas valguses.
Probleem oli minus. "Ta on erinev ja teeb kõik teisiti.
Miks?"
Mind tõrjuti täielikult.
Mis oli su suurim saavutus?
See, et ma pingele järele ei andnud.
Alguses hoidsin alati pead all.
Nüüd olen valmis edasi minema.
See on mõneti...
...meie jaoks alles algus.
Kas jätaksid monarhia selliseks nagu praegu?
Või muudaksid seda poegade heaks?
Ma muudangi seda.
Ma olen viimane, kes sellist asja mõtleks.
See on ümberlükkamatu. Asjade kattuvus.
Jah, sel oli suurem eesmärk.
Arvan, et mängus olid teisedki jõud.
On olnud uskumatult raske. Meie mõlema jaoks.
Vähemalt oleme teineteisele toeks
2021. aasta 4. juunil sündis Santa Barbaras Meghani ja Harry tütar
Ta nimeks sai vana-vanaema ja vanaema järgi Lilibet Diana
2021. aasta 1. juulil mälestasid William ja Harry ühiselt ema
ning esitlesid tema mälestuseks kuju
Prints William ja Harry tegid ühise avalduse
"Ema 60. sünniaastapäeval mälestame ta armastust, jõudu ja iseloomu."
"Loodame, et see kuju sümboliseerib igavesti ta elu ja pärandit"
Osa tegelasi ja vestlusi on välja mõeldud
Tõlkinud Helo Irik Iyuno-SDI Group